**Dor**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dor

...

Mă poartă gândul adesea, către tine,

Să te prind de mână, să pornim la drum

Să nu ne gândim că primăveri puține

Ne-or mai răsfăța cu floarea de salcâm!

...

Să primim de-acum orice primăvară

Cu bucurie-n suflet și priviri senine,

Tu pari a fi o floare ce-așteaptă să răsară

Și mă poartă gândul adesea, către tine!

...

Așa cum o sămânță întregul îl conține,

Eu cred că noi avem aceeași rădăcină,

Și mă poartă gândul adesea, către tine,

Vină primăvara să mergem spre lumină!

...

Mă poartă gândul adesea, către tine,

Să te prind de mână, să pornim la drum

Să nu ne gândim că primăveri puține

Ne-or mai răsfăța cu floarea de salcâm!